钦定古今图书集成/明伦汇编/氏族典/第030卷 > 《郑樵通志》 > 风胡
## 钦定古今图书集成/明伦汇编/氏族典/第030卷 > 《郑樵通志》 > 风胡

按《越绝书》：楚王召风胡铸剑，遂凿茨山，泄具溪，取其
铁英，作剑三枚，一曰龙渊，二曰泰阿，三曰工匝。楚王
问之风胡，对曰：“欲知龙渊，状如登高山临深渊；欲知
泰阿，观其锷嵬嵬翼翼，如海水之波；欲知工匝，锷从
文间起，至脊而止，如珠而不可枉，文若流而不绝。”晋
郑闻而求之不得，兴师围楚。于是王引泰阿之剑，登
城而麾之。三军破败，士卒迷惑，流血千里，江水抑扬。

郑樵《通志》。